Proposta għal regolament tal-Kunsill li jikkonċerna l-implimentazzjoni tal-Ftehim fis-sura ta' Bdil ta' Ittri bejn il-Komunità Ewropea u l-Brażil skont l-Artikolu XXIV.6 tal-GATT 1994, li jemenda u jissupplimenta l-Anness I tar-Regolament (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni. /* KUMM/2009/0352 finali - ACC 2009/0093 */





[pic] | KUMMISSJONI TAL-KOMUNITAJIET EWROPEJ | Brussel 10.7.2009 KUMM(2009) 352 finali 2009/0093 (ACC) Proposta għal REGOLAMENT TAL-KUNSILL li jikkonċerna l-implimentazzjoni tal-Ftehim fis-sura ta' Bdil ta' Ittri bejn il-Komunità Ewropea u l-Brażil skont l-Artikolu XXIV.6 tal-GATT 1994, li jemenda u jissupplimenta l-Anness I tar-Regolament (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni. MEMORANDUM TA’ SPJEGAZZJONI 1. Qed issir referenza għad-Deċiżjoni tal-Kunsill XXXX, dwar il-konklużjoni ta’ Ftehim mal-Brażil wara negozjati skont il-qafas tal-Artikolu XXIV:6 u l-Artikolu XXVIII tal-GATT 1994. 2. Din il-proposta għal Regolament tal-Kunsill timplimenta l-Ftehim li l-Komunità daħlet għalih. 2009/0093 (ACC) Proposta għal REGOLAMENT TAL-KUNSILL li jikkonċerna l-implimentazzjoni tal-Ftehim fis-sura ta' Bdil ta' Ittri bejn il-Komunità Ewropea u l-Brażil skont l-Artikolu XXIV.6 tal-GATT 1994, li jemenda u jissupplimenta l-Anness I tar-Regolament (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni. IL-KUNSILL TAL-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133 tiegħu, Wara li kkunsidra l-proposta mill-Kummissjoni[1], Billi: (1) Ir-Regolament tal-Kunsill (KEE) Nru 2658/87[2] stabbilixxa nomenklatura għall-merkanzija, minn hawn ’il quddiem “In-Nomenklatura Magħquda”, u stipula r-rati konvenzjonali tad-dazju tat-Tariffa Doganali Komuni. (2) Bid-Deċiżjoni tiegħu 2009/XXX/KE ta' [jum xahar] 2009 dwar il-konklużjoni ta’ Ftehim fil-forma ta’ Bdil ta’ Ittri bejn il-Komunità Ewropea u l-Brażil, il-Kunsill approva, f’isem il-Komunità, il-Ftehim imsemmi hawn fuq bil-ħsieb li jingħalqu negozjati mibdija skont l-Artikolu XXIV:6 tal-GATT 1994. (3) Skont l-Artikolu 153(3) tar-Regolament (KE) Nru 1234/2007 tat-22 Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli[3], raffinaturi b’impjieg sħiħ fil-Komunità għandhom aċċess ipprivileġġjat għaz-zokkor għar-raffinar matul l-ewwel 3 xhur tas-sena kummerċjali 2009/2010, jiġifieri mill-1 ta’ Ottubru sal-31 ta’ Diċembru 2009. F’każ li dan ir-Regolament għandu japplika minn data li tmur lura għall-1 ta’ Ottubru 2009 u sabiex tiġi rrispettata l-prijorità mogħtija lill-raffinaturi b’impjieg sħiħ għas-sena kummerċjali 2009/2010, il-bidu tal-perjodu ta’ 3 xhur għandu jkun pospost għall-ewwel jum ta' applikazzjoni ta' dan ir-Regolament. (4) Ir-Regolament (KEE) Nru 2658/87 għandu għalhekk jiġi emendat u supplimentat skont dan, ADOTTAT DAN IR-REGOLAMENT: L-Artikolu 1 Fir-Regolament (KEE) Nru 2658/87, l-Anness 7 intitolat "Kwoti tariffarji tad-WTO li jridu jinfetħu mill-awtoritajiet kompetenti tal-Komunità", tat-Taqsima III tal-Parti Tlieta tal-Anness I, il-kwoti bl-Ordni Numerika 10, 14, 28, 31, 101 u 103 għandhom jiġu ssostitwiti bil-istess Ordni Numerika li tidher fl-Anness ġħal dan ir-Regolament. L-Artikolu 2 Permezz ta’ deroga mill-Artikolu 153(3) tar-Regolament tal-Kunsill (KE) Nru 1234/2007, għall-kwoti bl-Ordni Numerika 101 u 103 kif iddefinit fl-Anness għal dan ir-Regolament, il-perjodu ta’ tliet xhur għas-sena kummerċjali 2009/2010 għandu jibda mill-1 ta' Ottubru 2009, jew mill-ewwel ġurnata ta' applikazzjoni ta' dan ir-Regolament, liema minnhom tkun l-aħħar waħda. L-Artikolu 3 Dan ir-Regolament għandu jidħol fis-seħħ fil-jum ta’ wara dak tal-pubblikazzjoni tiegħu f’ Il-Ġurnal Uffiċjali tal-Unjoni Ewropea . Il-Kummissjoni għandha tippubblika avviż fis-serje C tal-Ġurnal Uffiċjali tal-Unjoni Ewropea fejn hi tistqarr id-data tal-ittra ffirmata mill-Brażil imsemmija fil-Ftehim fil-forma ta’ Bdil ta’ Ittri bejn il-Komunità Ewropea u l-Brażil skont l-Artikolu XXIV:6 tal-GATT 1994. Dan ir-Regolament għandu japplika xahrejn wara d-data ta’ din l-ittra. Madankollu, jekk regoli ddettaljati adottati mill-Kummissjoni għall-implimentazzjoni tal-kwoti ta’ tariffi msemmija fl-Artikolu 1 ta’ dan ir-Regolament jiġu ppubblikati fil-Ġurnal Uffiċjali qabel id-data ta’ applikazzjoni msemmija fit-tieni paragrafu ta’ dan l-Artikolu, f'dan il-każ dan ir-Regolament għandu japplika mill-jum li jsegwi pubblikazzjoni ta' din ix-xorta. Dan ir-Regolament għandu jorbot fl-intier tiegħu u hu applikabbli direttament fl-Istati Membri kollha. Magħmula fi Brussell, […] Għall-Kunsill Il-President […] ANNESS Minkejja r-regoli għall-interpretazzjoni tan-Nomenklatura Magħquda, il-kliem għad-deskrizzjoni tal-prodotti ma għandux jiġi kkunsidrat bħala li għandu iktar minn valur indikattiv, bil-konċessjonijiet jiġu stabbiliti, fi ħdan il-kuntest ta’ dan l-Anness, permezz tal-kopertura tal-kodiċi tan-NM kif jeżistu fil-ħin tal-adozzjoni tar-Regolament preżenti. Fejn jiġu indikati l-kodiċijiet ex NM, il-konċessjonijiet għandhom ikunu determinati mill-applikazzjoni tal-kodiċi NM u d-deskrizzjoni korrispondenti meħuda flimkien. Fir-Regolament (KEE) Nru 2658/87 l-Anness 7 intitolat “Kwoti tariffarji tad-WTO li jridu jinfetħu mill-awtoritajiet kompetenti tal-Komunità”, tat-Taqsima III tal-Parti Tlieta tal-Anness I, il-kwoti bl-Ordni Numeriċi 10, 14, 28, 31, 103 u 101 huma ssostitwiti b' dan li ġej: Ordni Nru | Kodiċi NM | Deskrizzjoni | Kwantità tal-Kwota | Rata ta’ Dazju (%) | Termini u kundizzjonijiet oħrajn | 1 | 2 | 3 | 4 | 5 | 6 | 10 | 0201 3000, 0202 3090, 0206 1095, 0206 2991 | Laħam mingħajr għadam ta’ kwalità għolja ta’ bhejjem tal-ifrat, frisk, imkessaħ jew iffriżat, li joqgħod għal din it-tifsira: "Qatgħat magħżulin minn għoġġiela jew erieħ li kielu biss ħaxix tal-mergħat minn mindu waqfu jerdgħu. Il-karkassi għandhom jiġu kklassifikati bħala "B" b’kisja tax-xaħam bin-numri "2" jew "3", skont il-klassifikazzjoni uffiċjali tal-karkassi taċ-ċanga stabbilita mill-Ministeru għall-Agrikoltura, il-Bhejjem u l-Provvista fil-Brażil (Ministério da Agricultura, Pecuaria e Abastecimento)" | 10 000 t | 20 | Pajjiż fornitur: Il-Brażil | 14 | 0202 2030 0202 3010 0202 3050 0202 3090 0206 2991 | Kwarti ta’ quddiem ta’ bhejjem tal-ifrat mhux mifrudin jew mifrudin, iffriżati Kwarti ta’ quddiem, sħah jew maqsumin f’massimu ta’ ħames biċċiet, kull kwart jinsab fi blokk wieħed: kwarti "kumpensanti" f’żewġ blokki, li wieħed minnhom fih il-kwart ta’ quddiem, sħaħ jew maqsumin f’massimu ta’ ħames biċċiet, u l-oħra, il-kwart ta’ wara, ħlief il-flett, f’biċċa waħda "Crop", qatgħat ta’ spalla u skapula u sidra Oħrajn Falda ħoxna u falda rqiqa, iffriżata | 63 703 t (għadam bħala piż) | 20 (*) 20 + 994,5 €/1000 kg/net (**) 20 (*) 20 + 1,554.3 €/1000 kg/net (**) 20 (*) 20 + 1554.3 €/1000 kg/net (**) 20 (*) 20 + 2 138,4€/1000 kg/net (**) 20 (*) 20 + 2,138.4 €/1000 kg/net (**) | Il-laħam importat għandu jkun użat għall-ipproċessar (*) Meta l-laħam intiż għall-manifattura tal-ikel ippreservat li ma jkunx fih komponenti karatteristiċi apparti milli miċ-ċanga u l-ġelatina; (**) Meta l-laħam intiż għall-manifattura ta’ prodotti ħlief għall-ikel ippreservat imsemmi hawn fuq Il-kwantità tista’ skont id-dispożizzjonijiet Komunitarji tkun ikkonvertita fi kwantità ekwivalenti ta’ laħam ta’ kwalità għolja | 28 | 0207 1410 0207 1450 0207 1470 | Qatgħat ta’ tjur tal-ispeċi Gallus domesticus, iffriżati: Mingħajr Għadam Sdieri u qatgħat tagħhom Oħrajn | 18 000 t | 0 | Allokata lill-pajjiżi fornituri hekk: - Il-Brażil 9 600 t - It-Tajlandja 5 100 t - Oħrajn 3 300 t | 31 | 0207 2710 0207 2720 0207 2780 | Qatgħat tad-dundjan, iffriżati Mingħajr Għadam Nofsijiet jew kwarti Oħrajn | 7 485 t | 0 | Allokata lill-pajjiżi fornituri hekk: - Il-Brażil 4 300 t - Oħrajn 3 185 t | 103 | 1701 1110 | Zokkor tal-kannamieli mhux raffinat, għall-irfinar | 310 124 t | EUR 9,8/100 kg/nett (*) | (*) Din ir-rata tapplika għal zokkor mhux raffinat bi produzzjoni ta’ 92 % Allokata lill-Brażil | 101 | 1701 1110 | Zokkor tal-kannamieli mhux raffinat, għall-irfinar | 336 876 t | EUR 9,8/100 kg/nett (*) | (*) Din ir-rata tapplika għal zokkor mhux raffinat bi produzzjoni ta’ 92 % Ara wkoll in-Nota 2 addizzjonali għal Kapitolu 17 | DIKJARAZZJONI FINANZJARJA LEĠIŻLATTIVA GĦAL PROPOSTI LI GĦANDHOM IMPATT FUQ IL-BAĠIT LIMITAT ESKLUSSIVAMENT GĦAN-NAĦA TAL-INTROJTU 1. L-ISEM TAL-PROPOSTA: Proposta għal Regolament tal-Kunsill rigward l-implimentazzjoni tal-Ftehim bejn il-Komunità Ewropea u l-Brażil dwar l-aġġustament kompensatorju kif ipprovdut fl-Artikolu XXIV:6 tal-GATT 1994. 2. LINJI TAL-BAĠIT: Il-Kapitolu u l-Artikolu: Kapitolu 10 – Dazji agrikoli Ammont ibbaġitjat għas-sena konċernata: EUR 1 403,5 miljun 3. L-IMPATT FINANZJARJU ( Il-proposta ma għandha ebda implikazzjoni finanzjarja ( Il-proposta ma għandha l-ebda impatt finanzjarju fuq in-nefqa iżda għandha impatt finanzjarju fuq l-introjtu – l-effett huwa kif ġej: (EUR miljun sa post deċimali wieħed) Linja baġitarja | Dħul[4] | perjodu ta' 12-il xahar, li jibda jj/xx/ssss | Sena 2009 | Artikolu 100... | Impatt fuq ir-riżorsi proprji | […] | - 42,5 | L-Artikolu ... | Impatt fuq ir-riżorsi proprji | […] | […] | Sitwazzjoni wara azzjoni | Sena 2010 | [n+2] | [n+3] | [n+4] | [n+5] | L-Artikolu 100 | -127,4 | L-Artikolu ... | 4. IL-MIŻURI KONTRA L-FRODI 5. RIMARKI OĦRA [1] ĠU C […], […], p. […]. [2] ĠU L 256, 7.9.1987, p. 1. [3] ĠU L 299, 16.11.2007, p. 1. [4] Fir-rigward ta' riżorsi proprji tradizzjonali (dazji agrikoli, imposti fuq iz-zokkor, dazji tad-dwana) l-ammonti indikati għandhom ikunu ammonti netti, jiġifieri ammonti grossi wara li jitnaqqsu 25 % tal-ispejjeż tal-ġbir.